钦定古今图书集成/明伦汇编/氏族典/第143卷 > 元诞
## 钦定古今图书集成/明伦汇编/氏族典/第143卷 > 元诞

按《魏书高阳王传》：“叡弟诞，字文发，少聪慧，有风仪。起
家通直郎，迁中书侍郎、通直散骑常侍，封新阳县开
国伯，食邑三百户，加龙骧将军，进封昌乐王，食邑七
百户，迁平南将军、散骑常侍、黄门侍郎。孝静初，拜侍
中、车骑大将军、仪同三司、司州牧。天平三年薨，赠使
持节、侍中、太保、司徒公、尚书令、将军、牧如故，谥曰文
献。”无子，以斌第二子子亮为后。诞弟勒叉，勒叉弟亘，
亘弟伏陁，伏陁弟弥陁，弥陁弟僧育，僧育弟居罗。出
帝初，勒叉封阳平县，亘封濮阳县，伏陁封武阳县，弥
陁封新阳县，僧育封顿丘县，居罗封卫县，并开国伯，
食邑四百户。天平中，并除镇远将军、散骑侍郎。僧育
走关西，国除。其馀齐受禅，爵例降。